Julius Kovanda

Julius Kovanda (* 6. november 1881 Podmoklí20. storočí) bol český komorník rakúsko-uhorského ministra vnútra baróna Karla Heinolda, ktorý výrazne spravodajsky pomáhal domácemu česko-slovenskému odboju v rokoch 19141915.

Špionážna činnosť 
Julius Kovanda v noci tajne opisoval dokumenty, ktoré si barón Heinold nosil domov. Následne tieto správy dával Josefovi Svatoplukovi Macharovi, ktorý zabezpečil ich doručenie Tomášovi Garrigueovi Masarykovi a (po 17. decembri 1914) členom Maffie.

Ako Masaryk uvádza vo svojom spise Světová revoluce, prostredníctvom týchto dokumentov „poznal jsem nepřátelské smýšlení vojenského velitele Friedricha a jiných a dověděl jsem se o plánech proti ,Sokolu’ našemu a později i jihoslovanskému.“ Mohol tak vopred upozorňovať svojich spolupracovníkov pred hroziacim nebezpečím, ale tiež využiť tieto informácie pri rokovaniach a schôdzkach i s predstaviteľmi rakúsko-uhorskej štátnej moci. Takto napr. opisuje, ako mu Kovandové správy pomohli pri rozhovore u miestodržiteľa Čiech kniežaťa Franza Thuna v Prahe, pred svojim odchodom 17. decembra cez Viedeň do Talianska:
„Podle zpráv Kovandových mohl jsem ťuknout na chování proti Sokolu, na censuru a t. d. Místodržitel byl patrě překvapen a zaražen. Myslím, že se nemýlím, pravím-li, že v svém nitru v mnohém souhlasil; na odchodu mi za návštěvu děkoval a několikrát opakoval, že mé vývody byly pro něho velice zajímavé. Ruky mi opět nepodal, ale za řeči učinil poznámku, že speciálně proti mně nic neprovedl.“

V činnosti Julius Kovanda pokračoval (cca) do konca novembra 1915, potom prešiel do služieb Franza Clam-Gallasa, čím si zabezpečil isté spravodajské spojenie. Jeho brat, Antonín Kovanda, ako železničný úradník v Plzni prechovával spravodajské informácie týkajúce sa presunov vojsk po železnici.
V Maffii pracoval pod krycím menom "Douba", ktoré bolo verejnosti prezradené až pri triumfálnom príjezde T. G. Masaryka do Prahy 21. decembra 1918.

Život v ČSR 
Po vzniku ČSR sa Julius Kovanda stal správcom rezidencie prezidenta, zámku v obci Lány, ktorý štát kúpil za 25 miliónov Kč v apríli 1921 od Maximiliána Egona II.. Túto funkciu zastával najneskoršie do roku 1948.

Referencie 

Českí špióni
Narodenia v 1881
Narodenia 6. novembra